pythainlp/thai-wiki-dataset-v4 huggingface dataset:
สมคิด ศรีสังคม

พันเอก สมคิด ศรีสังคม (1 สิงหาคม พ.ศ. 2460 – 3 ตุลาคม พ.ศ. 2560) เป็นนักการเมืองชาวไทย อดีตหัวหน้าพรรคสังคมประชาธิปไตยและพรรคสังคมนิยมแห่งประเทศไทย อดีตสมาชิกสภาผู้แทนราษฎรจังหวัดอุดรธานี อดีตสมาชิกวุฒิสภาจังหวัดอุดรธานี อดีตประธานโครงการรณรงค์เพื่อแก้ไขรัฐธรรมนูญให้เป็นประชาธิปไตย (ครป.) เคยถูกเสนอชื่อเป็นนายกรัฐมนตรี แต่แพ้ให้ ศาสตราจารย์ หม่อมราชวงศ์คึกฤทธิ์ ปราโมช 59 ต่อ 135
ประวัติ.
สมคิด เกิดเมื่อวันที่ 1 สิงหาคม พ.ศ. 2460 (บางแห่งระบุเป็น พ.ศ. 2459) ที่ตำบลสร้างคอม อำเภอสร้างคอม จังหวัดอุดรธานี ในครอบครัวชาวนา และสมรสกับนางฟรานเซสกา ศรีสังคม มีบุตรธิดา 4 คน
สมคิด เข้าเรียนชั้นประถมปีที่ 1 ถึงปีที่ 5 ในโรงเรียนบ้านสร้างคอม และจบชั้นมัธยมปีที่ 8 ในปี พ.ศ. 2478 โดยได้รับคะแนนระดับดีเยี่ยมของประเทศ (ได้คะแนนเกินร้อยละ 75) ต่อมาได้เข้าศึกษาที่โรงเรียนฝึกหัดครูในกรุงเทพฯ จนจบหลักสูตรประกาศนียบัตรประโยคประถม (ป.ป.) และกลับมาเป็นครูที่โรงเรียนเดิม ตั้งแต่ปี พ.ศ. 2480 พร้อมทั้งได้เรียนปริญญาตรีวิชากฎหมาย จนสำเร็จปริญญาธรรมศาสตร์บัณฑิต และนิติศาสตร์มหาบัณฑิต จากมหาวิทยาลัยธรรมศาสตร์ และในปี พ.ศ. 2492 ได้ไปศึกษาต่อปริญญาตรีทางด้านสังคมศาสตร์ ที่ประเทศอังกฤษ ใช้เวลา 8 ปี จึงกลับมาประเทศไทย
การทำงาน.
สมคิด ศรีสังคม เริ่มทำงานครั้งแรกเป็นครูในปี พ.ศ. 2480 ที่โรงเรียนอุดรพิทยานุกูล ต่อมาหลังจบปริญญาวิชากฎหมายแล้ว เขาสอบได้เป็นข้าราชการกรมอัยการ กระทรวงมหาดไทย ตำแหน่งผู้ช่วยอัยการ แต่ทำงานได้เพียง 6 เดือน ก็สอบแข่งขันได้เป็นทหารในกรมพระธรรมนูญ กระทรวงกลาโหม ในปี พ.ศ. 2484 จากนั้นเขาได้ทุนไปเรียนต่อที่ประเทศอังกฤษ และกลับมารับราชการจนมียศสูงสุดเป็น พันเอก หลังจากนั้นเขาจึงลาออกจากราชการไปทำหน้าที่เป็นนักวิชาการ สังกัดธนาคารแห่งประเทศไทย ในปี พ.ศ. 2506 โดยการชักชวนของ ดร.ป๋วย อึ๊งภากรณ์ ผู้ว่าการธนาคารแห่งประเทศไทยในขณะนั้น
พ.อ.สมคิด ศรีสังคม ลงสมัครรับเลือกตั้งในปี พ.ศ. 2512 ในสังกัดพรรคเสรีประชาธิปไตย ซึ่งมีนายจารุบุตร เรืองสุวรรณ เป็นหัวหน้าพรรค แต่เขาได้รับเลือกตั้งเพียงคนเดียว ต่อมาเขาได้ก่อตั้งพรรคสังคมประชาธิปไตย ในปี พ.ศ. 2514 แต่ก็ต้องยุบไปในปีเดียวกันเนื่องจากการปฏิวัติ ต่อมาในปี พ.ศ. 2517 เขาจึงได้จัดตั้งพรรคสังคมนิยมแห่งประเทศไทยขึ้นมา และดำรงตำแหน่งหัวหน้าพรรค ส่งสมาชิกพรรคลงสมัครรับเลือกตั้งในปี พ.ศ. 2518 และ พ.ศ. 2519 ต่อมาได้จัดตั้งพรรคสังคมประชาธิปไตย ขึ้นอีกครั้งในปี พ.ศ. 2525 ภายหลังในปี พ.ศ. 2529 จึงย้ายมาร่วมงานกับนายประเสริฐ ทรัพย์สุนทร หัวหน้าพรรคแรงงานประชาธิปไตย
พ.อ.สมคิด เป็นประธานโครงการรณรงค์เพื่อแก้ไขรัฐธรรมนูญให้เป็นประชาธิปไตย หรือ ครป. ในปี พ.ศ. 2518 ถึงปี พ.ศ. 2529
ถึงแก่อนิจกรรม.
สมคิด ถึงแก่อนิจกรรมด้วยโรคชราเมื่อวันที่ 3 ตุลาคม พ.ศ. 2560 ณ โรงพยาบาลรามาธิบดี กรุงเทพมหานคร มีพิธีพระราชทานเพลิงศพเมื่อวันที่ 23 ธันวาคม พ.ศ. 2560 ณ วัดทิพยรัฐนิมิต ตำบลหมากแข้ง อำเภอเมืองอุดรธานี จังหวัดอุดรธานี
รถไฟชานเมืองเดลี

รถไฟชานเมืองเดลี เป็นระบบขนส่งมวลชน ประเภทรถไฟชานเมือง ให้บริการในเขตนครหลวงแห่งชาติ ประเทศอินเดีย โดยมีการรถไฟเหนือ เป็นผู้ดำเนินการ โดยรถไฟชานเมืองนี้ให้บริการครอบคลุมกรุงนิวเดลี เขตฟาริดาบาด เขตคาเซียบาด จนไปถึงชายแดนรัฐหรยาณา และรัฐอุตตรประเทศ รถไฟส่วนใหญ่ใช้กระแสไฟฟ้าในการขับเคลื่อน และใช้ดีเซลรางเป็นส่วนน้อย
สิ่งอำนวยความสะดวก.
รถไฟชานเมืองเดลี เดินรถร่วมกับรถไฟระหว่างเมือง ในปี ค.ศ. 2009 ได้มีการเปิดใช้งานรถไฟสุภาพสตรีระหว่างเดลีกับปัลวาล และจะเปิดให้บริการเพิ่มเติมในสายเดลี - คาเซียบาด และสายเดลี - ปานิปาต
รถไฟวงแหวนเดลี.
รถไฟวงแหวนเดลี เป็นส่วนหนึ่งของรถไฟชานเมืองเดลี มีลักษณะเป็นวงกลม และขนานไปกับถนนวงแหวน โดยรถไฟวงแหวน มีการวางแผนเพื่อรับรองการใช้งานในเอเชียนเกมส์ 1982 เริ่มเปิดให้บริการในปี ค.ศ. 1975 และได้พัฒนาขึ้นระหว่างช่วงเอเชียนเกมส์ สายนี้มีระยะทางยาว 35 กิโลเมตร ใช้เวลาในการเดินตลอดสาย 1 ชั่วโมง 30 นาที ถึง 2 ชั่วโมง โดยยึด สถานีนิซามุดดิน เป็นสถานีต้นทางและปลายทาง รถไฟเปิดเวลา 8 นาฬิกา และปิดเวลา 19 นาฬิกา เนื่องจากราคาตั๋วไป-กลับของสาย มีราคา 12 รูปีอินเดีย ซึ่งน้อยมากเมื่อเทียบกับของรถไฟใต้ดิน ซึ่งมีราคา 60 รูปีอินเดีย ดังนั้น รถไฟวงแหวนจึงเป็นที่นิยมของกลุ่มคนระดับกลางและระดับยากจน รถไฟแต่ละขบวนวิ่งห่างกัน 1 นาที ถึง 1 นาที 30 นาที ในภายหลังจากที่โครงข่ายรถไฟเดลีขยายไปไกลกว่าถนนวงแหวน ทำให้รถไฟวงแหวนเป็นระบบรถไฟที่มากเกินจำเป็น อย่างไรก็ตาม ก่อนที่กีฬาจักรภพอังกฤษ 2011 จะเริ่มขึ้น ได้มีการเปิดใช้งานสถานีรถไฟ 7 สถานี ใกล้กับสนามกีฬา
อารีย์ วีระพันธุ์

อารีย์ วีระพันธุ์ อดีตสมาชิกสภาผู้แทนราษฎรจังหวัดเชียงใหม่ 2 สมัย สังกัดพรรคประชาธิปัตย์
ประวัติ.
อารีย์ วีรพันธุ์ เกิดเมื่อวันที่ 6 กุมภาพันธ์ พ.ศ. 2476 เป็นชาวไทยเชื้อสายอินเดีย บิดาเป็นชาวอินเดียที่อพยพเข้ามาทำกิจการค้าไม้ และเครื่องเทศ อารีย์ วีระพันธุ์ จบการศึกษาจากโรงเรียนปรินส์รอยแยลส์วิทยาลัย และสำเร็จการศึกษาระดับปริญญาตรี จากวิทยาลัยครูเชียงใหม่
อารีย์ วีระพันธุ์ มีบุตรเป็นนักการเมืองคนหนึ่ง คือ ราชันย์ วีระพันธุ์ คณะกรรมการนโยบายพรรคประชาธิปัตย์ และประธานศูนย์ประสานพรรคประชาธิปัตย์จังหวัดเชียงใหม่ อดีตผู้อำนวยการเลือกตั้งพรรคประชาธิปัตย์จังหวัดเชียงใหม่
อารีย์ วีระพันธุ์ เสียชีวิตในปี พ.ศ. 2539
การทำงาน.
อารีย์ วีระพันธุ์ เข้าทำงานเป็นครูโรงเรียนปรินส์รอยแยลส์วิทยาลัย อยู่ 20 ปี จึงลาออกมาทำงานกับบริษัทประกันชีวิตไทยสมุทร และโรงงานสับปะรดกระป๋องของบริษัท ยู เอฟ ซี จำกัด ต่อมาภายหลังเหตุการณ์ 14 ตุลา จึงลาออกมาลงสมัครรับเลือกตั้งสมาชิกสภาผู้แทนราษฎร ในนามพรรคประชาธิปัตย์ โดยการชักชวนของนายไกรสร ตันติพงศ์ เพื่อนสนิทเมื่อครั้งทำงานกับหนังสือพิมพ์แผ่นดินไทย และได้รับเลือกตั้งเป็นสมาชิกสภาผู้แทนราษฎร ในปี พ.ศ. 2518 และ พ.ศ. 2519
อ.อารีย์ เริ่มทำงานเป็นผู้จัดการคนแรกของโรงเรียนสันติศึกษา ในปี 2527 จนถึงปี 2538
อู๋

อู๋ หรือ อุ เป็นอาหารอีสานประเภทหนึ่ง มีลักษณะคล้ายอ๋อแต่จะใช้เนื้อวัวเป็นส่วนผสมหลัก โดยนำเครื่องแกงมาเคล้ากับเนื้อวัว หรือใส่ตะไคร้ ใบมะกรูด พริก หอมแดง ต้มไปกับเนื้อวัวเลย บางถิ่นไม่ใส่ปลาร้าเพราะจะทำให้กลิ่นและรสเปลี่ยน นิยมกินกับต้นหอมและใบโหระพา และต้องใส่เพี้ยหรือดีวัวด้วย
ยศพล เทียงดาห์

ยศพล เทียงดาห์ (ชื่อเล่น: เต้ย) เกิดที่จังหวัดสุรินทร์ ประเทศไทย เขาเป็นอดีตนักฟุตบอลผู้ทำหน้าที่ในตำแหน่งผู้รักษาประตู 
สโมสร.
เดือนพฤศจิกายน พ.ศ. 2555 ยศพล เทียงดาห์ เป็นหนึ่งในฟุตบอลจากสังกัดสโมสรฟุตบอลบุรีรัมย์ ยูไนเต็ด ที่เดินทางไปฝึกซ้อมกับสโมสรฟุตบอลเลสเตอร์ซิตี ณ ประเทศอังกฤษ โดยเขาได้มีโอกาสฝึกซ้อมกับแคสเปอร์ สไมเกิล ซึ่งเป็นผู้รักษาประตูของทีมดังกล่าว
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ยศพลมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ
ทีมชาติ.
พ.ศ. 2556 ยศพล เทียงดาห์ เป็นหนึ่งในผู้ได้รับเลือกให้เข้าร่วมทำหน้าที่ให้แก่ฟุตบอลทีมชาติไทยในการแข่งขันเอเชียนคัพ 2015 รอบคัดเลือก และช่วงเดือนพฤศจิกายน พ.ศ. 2556 เขายังได้รับการเรียกตัวจากเกียรติศักดิ์ เสนาเมือง เพื่อทำหน้าที่ร่วมกับฟุตบอลทีมชาติไทย ในการแข่งขันซีเกมส์ 2013 ที่ประเทศพม่า กรณีที่ผู้รักษาประตูรายอื่นของทีมได้รับบาดเจ็บ
 "ณ วันที่ 28 มีนาคม 2564"
ฮันนี่ ศรีอีสาน

ฮันนี่ ศรีอีสาน (22 ตุลาคม พ.ศ. 2514 – 26 กุมภาพันธ์ พ.ศ. 2535) ชื่อเล่น พิณ เป็นชื่อการแสดงของ สุพิณ เหมวิจิตร เป็นนักร้องแนวเพลงลูกทุ่งหมอลำชาวไทย เจ้าของเพลง "น้ำตาหล่นบนที่นอน" "วอนพี่มีรักเดียว" "สาวกาฬสินธุ์" จนเป็นตำนานตลอดกาลได้รับฉายาว่า ราชินีหมอลำสาวเสียงกำมะหยี่
ประวัติ.
ฮันนี่ ศรีอีสาน มีชื่อจริงคือ สุพิณ เหมวิจิตร มีชื่อเล่นว่า พิณ เกิดเมื่อวันที่ 22 ตุลาคม พ.ศ. 2514 เป็นลูกสาวคนสุดท้องของพี่น้อง 14 คน ของนายคำภา และนางมี เหมวิจิตร เกิดที่บ้านเมย ตำบลดงลิง อำเภอกมลาไสย จังหวัดกาฬสินธุ์ จบแค่ชั้น ป.6 เมื่อปี พ.ศ. 2526 จากโรงเรียนโคกเมยประชาพัฒนา ด้วยใจรักในชีวิตศิลปิน ปี พ.ศ. 2529 ขณะอายุ 15 ปี ก็ได้เข้าสู่วงการหมอลำ เป็นนางเอกหมอลำยอดนิยมอยู่หลายคณะ เช่น ดอกฟ้ามหากาฬ เลิศฟ้าพรสวรรค์ ฯลฯ
เธอเริ่มบันทึกเทปเมื่อปี พ.ศ. 2534 ในอัลบั้มชุด น้ำตาหล่นบนที่นอน โดยการชักชวนของดาว บ้านดอน และในขณะนั้นเพลง เสือ ของฮันนี่ ภัสสร บุณยเกียรติ กำลังโด่งดังเธอจึงใช้ชื่อในการแสดงว่า "ฮันนี่ ศรีอีสาน" (ซึ่งฮันนี่เป็นหมอลำคนแรกและคนเดียวที่สวมชุดว่ายน้ำขึ้นปก "มาลัยไทยรัฐ") ช่วงนั้นนักร้องหมอลำนิยมตั้งชื่อตามอย่างดารา หรือนักร้องสตริงดัง ๆ อาทิ อำพล ภูไท มาช่า ฟ้าอิสาน ฯลฯ
25 มกราคม พ.ศ. 2534 เธอได้พบกับบริษัท เยนาวี่ โปรโมชั่น และบันทึกเสียงชุดแรกชื่อ "น้ำตาหล่นบนที่นอน" จากผลงานการประพันธ์ของดาว บ้านดอน ด้วยเสียง ที่เป็นเอกลักษณ์ และแนวการลำที่ไม่เหมือนใคร ทำให้เธอประสบความสำเร็จอย่างมาก ต่อมาวันที่ 8 ตุลาคม พ.ศ. 2534 ก็มีผลงานชุด "วอนพี่มีรักเดียว" ตามมาอีก ผลงานทั้งสองชุดได้รับการต้อนรับอย่างดีจากแฟนเพลงทั่วประเทศ ฮันนี่ ศรีอีสาน จึงได้เปิดวงของตนเองตามคำเรียกร้องของแฟนเพลง จวบจนถึงบั้นปลายของชีวิต ซึ่งเธออยู่ในวงการเพลงระดับชาติแค่ 1 ปีเท่านั้น หลังการเสียชีวิต ทางต้นสังกัดได้จัดทำเทปชุด "บันทึกการแสดงสดด้านหน้าเวทีของฮันนี่ ศรีอีสาน" ออกมาอีก 1 ชุด
การเสียชีวิต.
ฮันนี่ ศรีอีสานเสียชีวิตขณะกลับจากการแสดงที่ อำเภอปรางกู่ จังหวัดศรีสะเกษ รถปิกอัพยางแตกพลิกคว่ำ ที่ถนนศรีสะเกษ-อุบลราชธานี กิโลเมตรที่ 7-6 ตำบลหนองแก้ว อำเภอเมืองศรีสะเกษ จังหวัดศรีสะเกษ เมื่อวันพุธที่ 26 กุมภาพันธ์ พ.ศ. 2535 เวลา 04.30 น. คอหักเสียชีวิตคาที่ 
ฮันนี่ เสียชีวิตเมื่ออายุเพียง 21 ปี และจุดที่ฮันนี่ประสบอุบัติเหตุ มีการสร้างศาลไว้เป็นที่ระลึก และในวันครบรอบการเสียชีวิตของเธอ ก็จะมีการจัดการแสดงคอนเสิร์ตเป็นประจำ
วอลเลย์บอลชายทีมชาติแคเมอรูน

วอลเลย์บอลชายทีมชาติแคเมอรูน  เป็นตัวแทนของประเทศแคเมอรูนในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลแคเมอรูน
โลหิตจางที่มีเม็ดเลือดแดงเล็ก

โลหิตจางที่มีเม็ดเลือดแดงเล็ก
เป็นกลุ่มภาวะโลหิตจางที่มีเม็ดเลือดแดงเล็ก (microcyte)
คือ ปริมาตรของเม็ดเลือดแดงโดยเฉลี่ย (MCV) ปกติจะมีค่าอยู่ที่ 80-100 เฟมโตลิตร (fL) แต่ถ้าค่าต่ำกว่า 80 fL ก็จะเรียกว่ามีเม็ดเลือดแดงแล็ก (microcytic) และถ้าค่าสูงกว่า 100 fL ก็จะเรียกว่ามีเม็ดเลือดแดงใหญ่ (macrocytic)
ในภาวะโลหิตจางแบบเม็ดเลือดแดงเล็ก เม็ดเลือดแดง (erythrocyte) ทั่วไปจะมีสีจาง (hypochromic)
ซึ่งจะแสดงโดยค่าความเข้มข้นเฉลี่ยของฮีโมโกลบินในเม็ดเลือดแดง (MCHC)
ซึ่งปกติจะอยู่ที่ 320-360 กรัม/ลิตร หรือ 32-36 กรัม/เดซิลิตร ดังนั้น ปกติแล้ว ภาวะโลหิตจางประเภทนี้จะเรียกว่า ภาวะโลหิตจางที่มีเม็ดเลือดแดงเล็กและสีจาง (microcytic, hypochromic anaemia)
เหตุ.
เหตุปกติของภาวะโลหิตจางที่มีเม็ดเลือดแดงเล็กรวมทั้ง 
เหตุของภาวะเลือดจางที่มีเม็ดเลือดปกติหรือที่มีเม็ดเลือดโตอื่น ๆ ก็ต้องพิจารณาด้วยเหมือนกัน เพราะว่า การมีเหตุภาวะเลือดจางอย่างน้อยสองอย่าง อาจทำให้เข้าใจผิดได้
มีเหตุภาวะโลหิตจางแบบมีเม็ดเลือดเล็ก 5 อย่างโดยมีรหัสเป็น TAILS
ซึ่งก็คือ ทาลัสซีเมีย (Thalessemia) ภาวะเลือดจางเหตุโรคเรื้อรัง (Anemia of chronic disease) ภาวะขาดธาตุเหล็ก (Iron deficiency) ตะกั่วเป็นพิษ (Lead poisoning) และ congenital sideroblastic anemia
แต่สามประเภทแรกเท่านั้น ที่สามัญโดยมากในโลก
และโดยทฤษฎีแล้ว ทั้งสามอาจแยกแยะโดยสัณฐานของเม็ดเลือดแดง
คือ ภาวะเลือดจางเหตุโรคเรื้อรังไม่มีเม็ดเลือดแดงที่ผิดปกติ, การขาดเหล็กมีเม็ดเลือดแดงหลากขนาด (anisocytosis) มีสีไม่เสมอกัน (anisochromia) มีรูปร่างรี (elliptocytosis), และทาลัสซีเมียอาจมี codocyte (หรือ target cells) คือเลือดที่ดูเหมือนเป้ายิงปืนหรือหมวกเม็กซิกัน (ดูรูป) และอาจเป็นจุดรอบ ๆ (basophilic stippling)
แต่ว่าในการปฏิบัติ เม็ดเลือดแดงหลากขนาดและมีรูปร่างรีบ่อยครั้งก็เห็นในคนไข้ทาลัสซีเมีย และ codocyte ก็เห็นในคนไข้ที่ขาดเหล็ก
และทั้งสามก็อาจจะมีสัณฐานเม็ดเลือดปกติ
การเป็นจุดรอบ ๆ (basophlic stippling) เป็นอาการที่เชื่อถือได้ของทาลัสซีเมีย ที่ไม่มีเมื่อขาดเหล็กหรือเนื่องจากโรคเรื้อรัง
แต่คนไข้ควรจะเป็นคนเชื้อสายที่มีความเสี่ยง และไม่ควรยืนยันการวินิจฉัยโดยไม่มีการตรวจอื่น ๆ เช่น hemoglobin HPLC, H body staining, การตรวจระดับโมเลกุลหรือวิธีที่น่าเชื่อถืออื่น ๆ
เพราะว่า การเป็นจุดรอบ ๆ ก็ยังเกิดได้ในกรณีอื่น ๆ เหมือนกัน
เชิงอรรถและอ้างอิง.
<templatestyles src="Reflist/styles.css" />
ไฮนทซ์ ฮิตเลอร์

ไฮน์ริช ฮิตเลอร์ (14 มีนาคม 1920 – 21 กุมภาพันธ์ 1942) หรือ ไฮนทซ์ ฮิตเลอร์  เป็นบุตรชายของอาล็อยส์ ฮิตเลอร์ จูเนียร์และภรรยาคนที่สองของเขา Hedwig Heidemann และเป็นหลานชายของอดอล์ฟ ฮิตเลอร์ เมื่อสงครามโลกครั้งที่สองได้เริ่มขึ้น เขาได้เข้าร่วมกองทัพเวร์มัคท์และทำหน้าที่การรบในแนวรบด้านตะวันออกจนเขาถูกจับและเสียชีวิตในคุกเมื่อปี 1942
ไฮนทซ์ได้เข้าโรงเรียนการทหารของชนชั้นสูงที่สถาบันการศึกษาเพื่อการเมืองแห่งชาติ(นาโปลา) ใน Ballenstedt/Saxony-Anhalt ด้วยความต้องการที่จะเป็นเจ้าหน้าที่ ไฮนทซ์ได้เข้าร่วมกองทัพเวร์มัคท์โดยเป็นนายสิบวิทยุสื่อสารในกรมทหารปืนใหญ่ที่ 23 พอสดาเมอร์ในปี 1941 และเขาได้มีส่วนร่วมในการรุกรานสหภาพโซเวียตในปฏิบัติการบาร์บารอสซา เมื่อวันที่ 10 มกราคม 1942 ต่อมาเขาได้รับคำสั่งในการเก็บกู้อุปกรณ์วิทยุสื่อสารจากจุดที่ตรวจการณ์ของกองทัพ เขาได้ถูกจับโดยกองกำลังทหารของโซเวียตและถูกทรมานอย่างหนักจนเสียชีวิตที่ค่ายเรือนจำ บูไทร์คา (Butyrka)ในกรุงมอสโก ด้วยวัยเพียงอายุ 21 ปี
โรคจอตาเหตุเบาหวาน

จอตาเสื่อมจากเบาหวาน  หรือเรียก โรคตาเบาหวาน เป็นโรคที่เกิดจากความเสียหายต่อจอตาเนื่องจากโรคเบาหวาน สุดท้ายสามารถนำไปสู่ตาบอดได้
โรคนี้เป็นอาการแสดงทางตาของโรคเบาหวานซึ่งเป็นโรคทั่วกาย เกิดในผู้ป่วยที่มีโรคเบาหวานตั้งแต่ 20 ปีขึ้นไปร้อยละ 80 แม้มีสถิติเหล่านี้ แต่งานวิจัยบ่งชี้ว่าผู้ป่วยใหม่อย่างน้อยร้อยละ 90 สามารถลดได้หากมีการรักษาและเฝ้าสังเกตอย่างเหมาะสมและระวังระไว ยิ่งบุคคลนั้นเป็นเบาหวานนานเท่าใด ยิ่งมีโอกาสเกิดจอตาเสื่อมจากเบาหวานมากขึ้นเท่านั้น เป็นสาเหตุอันดับต้น ๆ ของการตาบอดในผู้อายุระหว่าง 20 ถึง 64 ปี
การเป็นพิษจากดิช็อกซิน

การเป็นพิษจากดิช็อกซิน เกิดจากการรับยาดิช็อกซินปริมาณมากในเวลาอันสั้นหรือมีระดับดิช็อกซินสะสมในร่างกายจากการรักษาเป็นเวลานาน ดิช็อกซินเป็นยารักษาภาวะหัวใจวายและภาวะหัวใจห้องบนสั่นพริ้ว พบในพืชสกุลถุงมือจิ้งจอก ("Digitalis")
การเป็นพิษจากดิช็อกซินแบ่งออกเป็นเฉียบพลันและเรื้อรัง อันตรายของทั้งสองประเภทคือผลกระทบต่อหัวใจ ในรายที่พิษเฉียบพลันจะมีอาการคลื่นไส้ รู้สึกหมุนและอาเจียน ในรายเรื้อรังจะมีอาการล้า ละเหี่ยและมีปัญหาด้านการมองเห็น
อาการทั่วไปของผู้ป่วยคือคลื่นไส้ อาเจียน ท้องร่วง ปวดท้อง ปวดศีรษะ เวียนศีรษะ สับสน เพ้อ การมองเห็นผิดปกติ (มองไม่ชัดหรือมองเห็นเป็นสีเหลือง) ร่วมกับความผิดปกติของหัวใจ เช่น หัวใจเต้นผิดจังหวะ หัวใจห้องล่างเต้นเร็ว เป็นต้น
การวินิจฉัย.
ในรายที่ต้องสงสัยว่าได้รับพิษจากดิช็อกซิน จะมีการตรวจปริมาณดิช็อกซินและโพแทสเซียมในซีรัมเลือด รวมถึงตรวจครีแอทินิน BUN และคลื่นไฟฟ้าหัวใจ
การรักษา.
การรักษาภาวะพิษจากดิช็อกซินหลักคือใช้ยาดิช็อกซินอิมมูนแฟบ ซึ่งเป็นแอนติบอดีที่มีฤทธิ์ต่อต้านดิช็อกซิน ยาดังกล่าวให้ผลอย่างมากในการรักษาภาวะฉุกเฉินจากการได้รับพิษดิช็อกซิน เช่น ภาวะโพแทสเซียมในเลือดสูง การไหลเวียนโลหิตผิดปกติและหัวใจเต้นผิดจังหวะ การประเมินขนาดยาดิช็อกซินอิมมูนแฟบมีสองวิธีคือ ดูจากปริมาณดิช็อกซินที่ได้รับและความเข้มข้นของดิช็อกซินในซีรัมเลือดและน้ำหนักผู้ป่วย
การรักษาอื่น ๆ คือการให้แมกนีเซียม เฟนิโทอินและไลโดเคน ในรายที่การเต้นหัวใจช้าผิดปกติจะใช้อะโทรพีน แคทีโคลามีนและเครื่องกระตุ้นหัวใจ
สงครามบูร์ครั้งที่สอง

สงครามบูร์ครั้งที่สอง  หรือ สงครามแอฟริกาใต้  เริ่มขึ้นเมื่อวันที่ 18 ตุลาคม ค.ศ. 1899 และสิ้นสุดลงเมื่อ 31 พฤษภาคม ค.ส. 1902 เป็นการต่อสู้ระหว่างสหราชอาณาจักรกับสองชาติบูร์ อันได้แก่ สาธารณรัฐเซาท์แอฟริกันและเสรีรัฐออเรนจ์ ในสงครามครั้งนี้ อังกฤษได้ใช้กำลังทหารจากอาณานิคมต่าง ๆ ของตน อาทิ นิคมแหลม, บริติชซีลอน, บริติชราช, แคนาดา ฯลฯ ในที่สุดชัยชนะก็ตกเป็นของอังกฤษ อังกฤษเข้าปกครองทรานสวาลและเสรีรัฐออเรนจ์
สงครามครั้งนี้ใช้งบประมาณมหาศาล จนทำให้นักการเมืองอังกฤษมากมายคัดค้านสงคราม สงครามครั้งนี้ใช้เงินเป็นจำนวนถึง 211 ล้านปอนด์ (เทียบเท่า 202,000 ล้านปอนด์ในปี 2014)
ไทยแลนด์ยูธลีกรุ่นอายุไม่เกิน 15 ปี

ไทยแลนด์ยูธลีก รุ่นอายุไม่เกิน 15 ปี  เป็นการแข่งขัน ฟุตบอลลีกเยาวชนแห่งชาติ รุ่นอายุไม่เกิน 15 ปี ของประเทศไทย
แบ่งการแข่งขันออกเป็น 8 โซนตามภูมิภาค ได้แก่ โซนภาคเหนือ,โซนภาคตะวันตก,โซนภาคตะวันออกเฉียงเหนือ,โซนภาคตะวันออก,โซนภาคกลาง,โซนกรุงเทพและปริมณฑล,โซนกรุงเทพและตะวันออก และโซนภาคใต้
โดยจะคัดหาทีมเพื่อเข้ารอบแชมป์เปี้ยนชิพ 16 ทีมสุดท้ายตามโควต้าที่ได้กำหนดในแต่ละโซน เพื่อเข้าไปชิงแชมป์ประเทศไทย
โซนภาคเหนือ (10 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคตะวันตก (10 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคตะวันออกเฉียงเหนือ (10 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคตะวันออก (9 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคกลาง (8 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนกรุงเทพและปริมณฑล (8 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนกรุงเทพและตะวันออก (10 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคใต้ (3 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
เล่าต้าย

เล่าต้าย (? — ค.ศ. 192) มีชื่อรองว่า กงซัน  ตัวละครในวรรณกรรมเรื่อง สามก๊ก เกิดที่เมืองเป็งหงวนเป็นเจ้าเมือง กุนจิ๋ว  และเป็นพี่ชายของ เล่าอิ้ว เคยเข้าร่วมกองทัพพันธมิตรของ อ้วนเสี้ยว ในการปราบ ตั๋งโต๊ะ เมื่อ ค.ศ. 190
เล่าต้ายถูกฆ่าตายเมื่อ ค.ศ. 192 ระหว่างที่อดีตแม่ทัพของ โจรโพกผ้าเหลือง ยกทัพจาก เซียงจิ๋ว  มาเพื่อชิงกุนจิ๋ว
เจลลีร็อกเกต

เจลลีร็อกเกต  วงดนตรีดรีมป๊อบและอิเล็กทรอนิกส์ร็อคสัญชาติไทย เป็นวงดนตรีอิสระ แต่งเพลงและทำดนตรีเองทุกขั้นตอน สมาชิก 3 คน เป็นผู้หญิงทั้งหมด ประกอบด้วย ปั้น - นลพรรณ อัมพุช นักร้องนำ, ภัค - ณภัค นิธิพัสกร ทำหน้าที่แต่งเพลงกับเล่นคีย์บอร์ด และ โม - ชุติกาญจน์ อิสสระเสรี มือกีต้าร์ แต่งเพลง และ Mixing Engineer ของวง
ประวัติ.
จุดเริ่มต้นของวงเกิดขึ้นในปี พ.ศ. 2556 ด้วยการนำเพลงสากลที่มีชื่อว่า "Empire State of Mind" ของ Alicia Keys มาขับร้องในแบบฉบับของตัวเอง คำว่า Jelly Rocket มีที่มาจากการที่สมาชิกในวงชอบทานไอศกรีม เริ่มมีผลงานครั้งแรกในปี พ.ศ. 2557 จากเพลง "How Long" เป็นเพลงที่แต่งโดยภัค พูดถึงการคิดถึงใครสักคนและไม่ได้พบกันเป็นเวลานาน โดยแต่งเนื้อร้องเป็นภาษาอังกฤษทั้งหมด เพราะเห็นว่าการเขียนเพลงเป็นภาษาไทยค่อนข้างยากในเรื่องของวรรณยุกต์และสระ เพลงนี้ถูกนำมาเป็นเพลงประกอบโฆษณาที่ชื่อว่า "Lalin" ต่อมาได้ปล่อยเพลงที่มีเนื้อร้องเป็นภาษาไทย ชื่อเพลง "ลืม" จากนั้นได้ปล่อยเพลงออกมาเรื่อยๆ เช่น "อิ่มใจ," "เจ้าเหมียว, Under the Mistletoe" เป็นเพลงประกอบโฆษณาของขวัญ The Gift
ต่อมาได้เข้าร่วมโครงการของ "Converse Rubber Tracks Bangkok" เป็นโครงการที่เปิดโอกาสให้นักดนตรีหน้าใหม่จากทั่วโลกได้ทำงานกับมืออาชีพทางดนตรี โดยทางวง Jelly Rocket ได้อัดเสียงร้องในเพลง "Stay" กับค่าย Smallroom เป็นอีกหนึ่งเพลงที่มีเนื้อร้องเป็นภาษาอังกฤษ ต่อมาในปี พ.ศ. 2558 ช่วงปลายเดือนมกราคม เพลง "ลืม" ถูกนำมาถ่ายทอดในรูปแบบมิวสิกวิดีโอ พูดถึงความรักที่ไม่สมหวัง และในปี พ.ศ. 2559 ช่วงปลายเดือนกันยายน เพลง "Stay" ถูกนำมาเรียบเรียงดนตรีใหม่และถ่ายทอดในรูปแบบมิวสิกวิดีโอ พูดถึงเวลาที่ใกล้จะหมดแล้ว แต่ยังอยากให้เขาอยู่กับเราต่อ ช่วงปลายเดือนพฤศจิกายนปีเดียวกัน เพลง "This is Real" ถูกนำมาถ่ายทอดในรูปแบบมิวสิกวิดีโอ เป็นเพลงที่มีเนื้อร้องเป็นภาษาอังกฤษเกี่ยวกับความรักของหนุ่มสาวที่ไม่มีทางเป็นไปได้ แต่ก็ปล่อยให้ความรักเกิดขึ้นโดยไม่สนใจสิ่งรอบกาย จากนั้นทางวงได้มีการเปิดจองอัลบั้มรวมเพลงภาษาอังกฤษขึ้นมาอีกด้วย
วันที่ 14 มกราคม พ.ศ. 2560 ได้มีการจัดคอนเสิร์ตของตัวเองเป็นครั้งแรกโดยใช้ชื่อว่า "Lucid Dream Concert" ที่ Live RCA กรุงเทพมหานคร โดยการร่วมมือกับ Malama Collective พร้อมกับการจำหน่ายอัลบั้มเต็มเป็นครั้งแรก โดยใช้ชื่ออัลบั้มว่า "Lucid Dream" ช่วงกลางเดือนกุมภาพันธ์ได้ปล่อยเพลง "เก็บไว้" ซึ่งพูดถึงภาพเรื่องราวเก่าๆ เป็นความโหดร้ายที่ไม่อาจลืมเธอ ทำได้เพียงเก็บซ่อนความรู้สึกเอาไว้ไม่กล้าบอกใคร โดยเป็นการถ่ายทอดในรูปแบบมิวสิกวิดีโอ ซึ่งส่วนใหญ่เป็นภาพบรรยากาศและความทรงจำจากสถานที่ต่างๆ ตอนที่วง Jelly Rocket ไปแสดงคอนเสิร์ตที่ประเทศญี่ปุ่น
อัลบั้ม.
สังกัด อิสระ
คอนเสิร์ต.
สถานที่: Live RCA, กรุงเทพมหานคร
พระครูปัญญาพัฒนาภรณ์ (ปัญญา ปุญฺญจโย)

พระครูปัญญาพัฒนาภรณ์ หรือ หลวงพ่อปัญญา ฉายา ปุญฺญจโย มีนามเดิมว่า ปัญญา นามสกุล อุทยานิก เกิดเมื่อวันที่ 29 เมษายน พ.ศ. 2480 ปีฉลู เป็นบุตรของ นายลมัย กับ นางบุญชวน เกิดที่บ้าน หมู่ที่ 2 ตำบลบางพระ อำเภอศรีราชา จังหวัดชลบุรี
อุปสมบท วันที่ 1 กรกฎาคม พ.ศ. 2500 ปีระกา ณ วัดอรัญญิกาวาส (วัดป่า) อำเภอเมือง จังหวัดชลบุรี โดยมีพระอุปัชฌาย์ พระวรพรตปัญญาจารย์ (หลวงปู่เฮี้ยง ปุณฺณจฺฉนฺโท) ตำบลบ้านสวน อำเภอเมือง จังหวัดชลบุรี
งานสาธาณประโยชน์.
โดยมีรายละเอียดดังนี้
#คอมพิวเตอร์ 4 ชุด
#โทรทัศน์ 4 ชุด
#เครื่องเสียง 1 ชุด
#มูลนิธิปัญญาคุรุสักมพันธ์ ของโรงเรียนเมืองพัทยา 9 (วัดโพธิสัมพันธ์) อำเภอบางละมุง จังหวัดชลบุรี
#มูลนิธิหลวงพ่อปัญญา ของโรงเรียนโพธิสัมพันธ์พิทยาคาร อำเภอบางละมุง จังหวัดชลบุรี
โอฟิตเซรืย

โอฟิตเซรืย  เป็นภาพยนตร์แนวสงครามและนาฏกรรมของสหภาพโซเวียต ที่เล่าวิวัฒนาการของกองทัพโซเวียต กำกับการแสดงโดย Vladimir Rogovy ภาพยนตร์นี่เป็นภาพยนตร์ที่มีคนดูมากที่สุดเรื่องหนึ่งในสหภาพโซเวียตโดยมีคนดูมากถึง 53.4 ล้านคน 
ภาพยนตร์นี้เล่าเรื่องราวเกี่ยวกับ Alexey Trofimov และ Ivan Varavva เพื่อนในกองทัพแดง ซึ่งพวกเขาได้ผจญภัยทั่วสหภาพโซเวียตในช่วงทศวรรษที่ 1920 นอกจากนี้ยังได้ไปร่วมต่อสู้ในสงครามกลางเมืองสเปนและในช่วงมหาสงครามของผู้รักชาติ ในตอนปานปลายของชีวิตทั้งสองได้พบกันอีกครั้งในฐานะนายพล
วาซีลี ลาโนวอย

วาซีลี ลาโนวอย
วาซีลี เซมิโอโนวิช ลาโนวอย  เป็นนักแสดงภาพยนตร์และโรงละครชาวรัสเซีย โดยผลงานที่ลาโนวอยประสบความสำเร็จในช่วงทศวรรษที่ 1970 คือภาพยนตร์เล่าวิวัฒนาการของกองทัพโซเวียต เรื่อง "โอฟิตเซรืย" นอกจากนี้เขายังเล่นบท นายพล ชุทซ์ชทัฟเฟิล คาร์ล โวล์ฟฟ์ ในละครโทรทัศน์แนวสายลับเรือง"เซมนัดซัตมกโนเวนีย์เวสนืย" (1973)
ในปี 2014 เขาแสดงท่าที่สนับสนุน วลาดีมีร์ ปูติน ในการผนวกไครเมียจากยูเครนในช่วงวิกฤตการณ์ไครเมีย
ตันกุ๋ย

ตันกุ๋ย (#เปลี่ยนทาง คริสต์ทศวรรษ 190) ชื่อรอง ฮั่น-อฺวี๋ เป็นขุนนางชาวจีนที่ใช้ชีวิตในช่วงปลายราชวงศ์ฮั่นตะวันออกของจีน โดยรับใช้ลิโป้ ซึ่ง โจโฉ ได้ติดต่อให้ตันกุ๋ยและ ตันเต๋ง ผู้เป็นบุตรชายเป็นไส้ศึกคอยรายงานความเคลื่อนไหวภายในกองทัพของลิโป้และในเมือง ชีจิ๋ว จนกระทั่งสบโอกาสโจโฉจึงสามารถตีเมืองชีจิ๋วแตกและสามารถจับลิโป้ได้สำเร็จ
ภูมิหลังครอบครัวและอาชีพช่วงต้น.
บ้านบรรพบุรุษ (และอาจเป็นบ้านเกิด) ของตันกุ๋ยอยู่ที่อำเภอหฺวายผู่  เซี่ยพีจฺวิ้น  ชีจิ๋ว  ซึ่งปัจจุบันอยู่ในอำเภอเหลียนฉุ่ย มณฑลเจียงซู เขามาจากครอบครัวขุนนาง โดยที่เฉิน ฉิว  ลุงของเขา ดำรงตำแหน่งชั้นสูงในราชสำนักฮั่นสมัยพระเจ้าเลนเต้ ส่วนเฉิน อฺวี่  และเฉิน ฉง  ลูกของเฉิน ฉิว ดำรงตำแหน่งในจฺวิ้น
รับใช้ลิโป้.
ใน ค.ศ. 196 ขุนศึก ลิโป้ เข้าควบคุมชีจิ๋วจากเล่าปี่ขณะที่ฝ่ายหลังเดินทางสู้รบต่ออ้วนสุด ทำให้ตันกุ๋ยกับตันเต๋ง บุตรคนโต ต้องกลายเป็นผู้ใต้บังคับบัญชาของลิโป้ หลังอ้วนสุดประกาศตนเองเป็นจักรพรรดิใน ค.ศ. 197 เขาเสนอการสถาปนาพันธมิตรกับลิโป้ และจัดการสมรสระหว่างบุตรของเขากับบุตรีของลิโป้ ตันกุ๋ยกังวลว่าถ้าเป็นพันธมิตรกัน ขุนศึกสองคนจะเป็นภัยที่ร้ายแรงกว่าราชสำนักฮั่น เขาจึงให้คำแนะนำให้ลิโป้ว่าอย่าสร้างพันธะกับอ้วนสุด เขายังเรียกร้องให้ลิโป้สร้างความสัมพันธ์ฉันมิตรกับโจโฉ ขุนศึกที่ควบคุมพระเจ้าเหี้ยนเต้เป็นหุ่นเชิด และราชสำนักฮั่นที่เมืองหลวง สฺวี่ (許; ปัจจุบันอยู่ที่สฺวี่ชาง มณฑลเหอหนาน)
ในช่วงยุทธการที่แห้ฝือเมื่อ ค.ศ. 198–199 ตันกุ๋ยเกษียณแล้ว ส่วนตันเต๋งช่วยโจโฉกำจัดลิโป้ ไม่มีใครทราบว่าตันกุ๋ยเสียชีวิตตอนไหน
เอ็มเพ 40

มาสชีนเนินพิสโทเลอ 40 (Maschinenpistole 40) เป็นปืนกลมือลำกล้องสำหรับขนาด 9×19 มม. กระสุนปืนพาราเบลลัม ได้รับการพัฒนาในนาซีเยอรมนีและถูกใช้อย่างกว้างขวางโดยฝ่ายอักษะในช่วงสงครามโลกครั้งที่สอง
ถูกออกแบบในปี 1938 โดยไฮน์ริช ฟอลเมอร์ (Heinrich Vollmer) ด้วยแรงบันดาลใจมาจากต้นแบบของปืนมาซชีนพิสทูเลอ 38,มันถูกใช้งานอย่างหนักโดยทหารราบ,พลทหารโดดร่ม,หมวดทหารและผู้นำหมู่ทหารในแนวรบตะวันตกและตะวันออก ด้วยคุณสมบัติและความทันสมัยขั้นสูงของมันทำให้เป็นที่ชื่นชอบในหมู่ทหารและเป็นที่นิยมในประเทศจากทั่วทุกมุมโลกหลังสงคราม มันก็มักไม่สมควรที่จะเรียกว่า "ชไมเซอร์"โดยฝ่ายสัมพันธมิตร แม้ว่า Hugo Schmeisser จะไม่มีส่วนร่วมในในการออกแบบอาวุธและผลิต จากปี 1940-1945 มันถูกผลิตประมาณ 1.1 ล้านกระบอกโดย Erma Werke
ผู้ใช้งาน.
ระหว่างสงครามโลกครั้งที่สอง การสู้รบต่อต้านนาซีและทหารสัมพันธมิตรบางคนได้ยึดปืนเอ็นเพ 40 มาเปลี่ยนเป็นปืนของตนเอง
ปืนเอ็นเพ 40 ถูกใช้งานมาเป็นเวลาหลายทศวรรษที่ผ่านมาหลังสงครามโลกครั้งที่สองโดยหลายประเทศทั่วโลกในความขัดแย้งทางอาวุธ เอ็นเพ 40 จะพบได้จากการใช้งานของพวกกองโจร เช่น เวียดกง หรือการรบแบบกองโจรของแอฟริกา
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
เตียวโป้ (เฉียว เม่า)

เตียวโป้ (#เปลี่ยนทาง ,? — ค.ศ. 190) ตัวละครที่มีตัวตนจริงในประวัติศาสตร์ยุคสามก๊ก เป็นเจ้าเมืองตองกุ๋น เป็นหลานของเกียวก๊กโล จึงมีศักดิ์เป็นญาติกับสองสาวงามแห่งกังตั๋ง คือ ไต้เกี้ยว และเสียวเกี้ยว 
เตียวโป้ได้เข้าร่วมเป็นพันธมิตรกับอ้วนเสี้ยว และเจ้าเมืองอื่น ๆ อีก 16 เมืองในศึกปราบตั๋งโต๊ะ เมื่อ ค.ศ. 190 แต่เพราะขาดความสามัคคีทำให้กองทัพพันธมิตรต้องสลายตัวไป
เตียวโป้เสียชีวิตเมื่อ ค.ศ. 191 ระหว่างทำสงครามกับเล่าต้าย
ยุทธการที่ซงหยง

ยุทธการที่ซงหยง  เป็นการต่อสู้ระหว่างซุนเกี๋ยนและเล่าเปียว ในปี ค.ศ. 191 ในช่วงปลายราชวงศ์ฮั่นตะวันออก เล่าเปียวได้รับชัยชนะต่อกองกำลังของซุนเกี๋ยน ไม่นานหลังจากที่กองทัพพันธมิตร 18 หัวเมืองได้ขับไล่ตั๋งโต๊ะออกจากเมืองหลวงในเวลานั้นคือลั่วหยาง อ้วนสุดและอ้วนเสี้ยว สองพี่น้องขุนนางศักดินาที่แย่งชิงอำนาจได้ก่อตั้งพันธมิตร โดยกองซุนจ้านสนับสนุนอ้วนสุด ขณะที่เล่าเปียวสนับสนุนอ้วนเสี้ยว อ้วนสุดส่งผู้ใต้บังคับบัญชาของเขาคือซุนเกี๋ยนไปโจมตีเล่าเปียวเพื่อหยุดอิทธิพลของอ้วนเสี้ยวในภาคใต้ของจีน ในที่สุดเขาก็ถูกสังหารในสนามรบและกองทัพของเขาถูกบังคับให้ล่าถอย
ยุทธการที่ฮ่องกง

ยุทธการที่ฮ่องกง (8–25 ธันวาคม 1941) ยังเป็นที่รู้จักคือ การป้องกันฮ่องกงและการยึดครองฮ่องกง เป็นหนึ่งในครั้งแรกของสงครามมหาสมุทรแปซิฟิกในสงครามโลกครั้งที่สอง เช้าในวันเดียวกันกับการโจมตีเพิร์ลฮาร์เบอร์ กองทัพของจักรวรรดิญี่ปุ่นได้เข้าโจมตีคราวน์โคโลนีของบริเตนที่เกาะฮ่องกง การโจมตีในการละเมิดกฎหมายต่างประเทศ เช่น ญี่ปุ่นไม่ได้ประกาศสงครามกับจักรวรรดิอังกฤษ การโจมตีของฝ่ายญี่ปุ่นนั้นก็ต้องพบการต่อต้านจากทหารในฮ่องกงประกอบไปด้วยกองกำลังท้องถิ่นอย่างทหารอังกฤษ, แคนาดา และอินเดีย ภายในสัปดาห์ กองกำลังฝ่ายป้องกันได้ถูกทอดทิ้งจากแผ่นดินใหญ่และน้อยกว่าสองสัปดาห์ต่อมา กองกำลังฝ่ายการป้องกันบนเกราะนั้นไม่สามารถป้องกันได้ อาณานิคมจึงได้ยอมจำนนและถูกยึดครองในที่สุด
FLAC

FLAC (อ่านว่า "แฟลค") เป็นรูปแบบการบันทึกเสียงชนิดหนึ่ง ย่อมาจาก Free Lossless Audio Codec โดยมีไว้เพื่อการบีบอัดข้อมูลแบบไม่สูญเสียของไฟล์เสียงดิจิทัล โดยเป็นไฟล์เสียงเปิดฟรี ไฟล์เสียงดิจิทัลที่ถูกบีบอัดโดยขั้นตอนวิธีของไฟล์ FLAC จะสามารถประหยัดพื้นที่ขึ้น 50-60% ของไฟล์ต้นฉบับ
ไฟล์ FLAC สามารถแท็กข้อมูลอภิพันธุ์ (Metadata) และปกอัลบั้มได้
โจซุน

โจซุน (เสียชีวิต ค.ศ. 210) ชื่อรอง จื่อเหอ เป็นนายทหารรับใช้ภายใต้ขุนศึก โจโฉ ในช่วงปลาย ราชวงศ์ฮั่นตะวันออก ของจีน เขาเป็นลูกพี่ลูกน้องคนที่สองของ โจโฉ และเป็นที่รู้จักกันดีในการเป็นผู้นำทหารม้าอัศวินพยัคฆ์เสือดาว (虎豹騎) หน่วยทหารม้าชั้นยอด ในการต่อสู้หลายครั้งกับคู่แข่งของโจโฉ รวมไปถึง อ้วนถำ เป๊กตุ้น และ เล่าปี่ พี่ชายของเขา โจหยิน ยังรับราชการเป็นนายทหารภายใต้โจโฉ
ชีวิต.
โจซุนกับโจหยิน พี่ชาย เป็นลูกพี่ลูกน้องที่เด็กกว่าของโจโฉ เฉา เปา (曹襃) ปู่ของพวกเขา กับเฉา ชื่อ (曹熾) พ่อของพวกเขา ดำรงตำแหน่งในราชสำนักราชวงศ์ฮั่นตะวันออก พ่อของพวกเขาเสียชีวิตตอนโชซุนอายุ 13 ปี ทำให้โจซุนกับโจหยินอาศัยอยู่กับครอบครัวอื่น
ลูกหลาน.
เฉา เหยี่ยน (曹演) บุตรโจซุน ดำรงตำแหน่งนายพลในรัฐวุยก๊กช่วงสมัยสามก๊ก และอยู่ในตำแหน่งขุนพลนำทัพ (領軍將軍) จากนั้นในช่วง ค.ศ. 254 ถึง 256 เขาได้รับบรรดาศักดิ์เป็น ผิงเล่อเซียงโหว (平樂鄉侯) หลังเสียชีวิต เฉา เลี่ยง (曹亮) บุตรของเขา ถือบรรดาศักดิ์ของบิดาต่อ
นินเท็นโด เน็ตเวิร์ก

นินเท็นโด เน็ตเวิร์ก  เป็นบริการออนไลน์ของนินเท็นโดที่ให้ฟังก์ชันออนไลน์ฟรีแก่ระบบนินเท็นโด 3ดีเอสและวียูกับเกมที่เข้ากันได้ นินเท็นโด เน็ตเวิร์กเปิดตัวใน ค.ศ. 2012 ทำให้เป็นบริการออนไลน์อันที่สองหลังจากนินเท็นโด ไวไฟ คอนเนกชันของนินเท็นโดที่ไม่ได้เป็นส่วนหนึ่งของนินเท็นโด สวิตช์ ที่ใช้นินเท็นโด สวิตช์ ออนไลน์ ซึ่งเป็นธุรกิจบอกรับเป็นสมาชิกตาม แม้ว่าไอดีนินเท็นโด เน็ตเวิร์กสามารถเชื่อมเข้ากับสวิตช์ผ่านบัญชีนินเท็นโด
ทางนินเท็นโดปิดตัวบริการนี้ในวันที่ 8 เมษายน ค.ศ. 2024 ทำให้คุณสมบัติอย่างการเล่นออนไลน์, ตารางสถิติทั่วโลก, SpotPass และฟีเจอร์ออนไลน์อื่น ๆ สำหรับทั้งวียู และ 3ดีเอส ไม่สามารถใช้งานได้อรกต่อไป บริการเดียวที่ยังคงออนไลน์คือ"Pokémon Bank and Poké Transporter" ซอฟต์แวร์ระบบ และการอัปเดตเกม
น้ำปูนใส

น้ำปูนใส เป็นชื่อสามัญของสารละลายเจือจางของแคลเซียมไฮดรอกไซด์ (Ca(OH)2) น้ำปูนใสบริสุทธิ์จะใสไม่มีสี มีกลิ่นดินเล็กน้อยและมีรสขมแบบด่าง ชื่อภาษาอังกฤษคือ limewater ซึ่งมาจากไลม์ อนินทรีย์วัตถุของแคลเซียมที่มีคาร์บอเนต ออกไซด์ และไฮดรอกไซด์เป็นหลัก และไม่เกี่ยวข้องกับ lime ที่หมายถึงมะนาว
น้ำปูนใสเตรียมได้จากการผสมแคลเซียมไฮดรอกไซด์กับน้ำบริสุทธิ์ แล้วกรองส่วนแคลเซียมไฮดรอกไซด์ที่ไม่ละลายออก หากมีปริมาณแคลเซียมไฮดรอกไซด์ในน้ำปูนใสมากเกินจะทำให้มีสีขาวเหมือนนม เรียกว่า milk of lime ซึ่งเป็นสารละลายอิ่มตัวของน้ำปูนใส มีค่า pH 12.3 เป็นเบสในธรรมชาติ
เคมี.
การผ่านก๊าซคาร์บอนไดออกไซด์ในน้ำปูนใส ทำให้ได้สารละลายสีเหมือนนม ซึ่งเกิดจากอนุภาคสารแขวนลอยที่ไม่ละลายของแคลเซียมคาร์บอเนต:
 Ca(OH)2"(aq)" + CO2"(g)" → CaCO3"(s)" + H2O"(l)"
หากมีก๊าซคาร์บอนไดออกไซด์มากเกิน จะเกิดปฏิกิริยาตามสมการ:
 CaCO3"(s)" + H2O"(l)" + CO2"(g)" → Ca(HCO3)2"(aq)"
สีขาวเหมือนนมจะหายไปเพราะแคลเซียมไบคาร์บอเนตละลายน้ำ
การใช้ประโยชน์.
ในทางอุตสาหกรรม มีการใช้น้ำปูนใสในการขจัดก๊าซของเสียที่มีซัลเฟอร์ไดออกไซด์ เรียกว่าซัลเฟชัน (sulfation) โดยซัลเฟอร์ไดออกไซด์จะถูกดักจับและกลายเป็นหยดน้ำ ตามสมการ:
 Ca(OH)2"(aq)" + SO2"(g)" → CaSO3"(s)" + H2O"(l)"
นอกจากนี้ น้ำปูนใสใช้ในการลดความกระด้างของน้ำ และใช้เป็นตัวทำให้เป็นกลางในการบำบัดน้ำเสีย ในทางศิลปะใช้เป็นตัวทำละลายสี และยังใช้ในการประกอบอาหารหลายชนิด
ฤดูพายุเฮอริเคนแอตแลนติก พ.ศ. 2560

ฤดูพายุเฮอริเคนแอตแลนติก พ.ศ. 2560 คือช่วงของฤดูกาลในอดีต ที่มีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน วันเหล่านี้ตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา
พายุ.
พายุโซนร้อนอาร์ลีน.
! ระยะเวลา
! ความรุนแรง
พายุโซนร้อนเบรต.
! ระยะเวลา
! ความรุนแรง
พายุโซนร้อนซินดี.
! ระยะเวลา
! ความรุนแรง
พายุดีเปรสชันลูกที่สี่.
! ระยะเวลา
! ความรุนแรง
พายุโซนร้อนดอน.
! ระยะเวลา
! ความรุนแรง
พายุโซนร้อนเอมิลี.
! ระยะเวลา
! ความรุนแรง
พายุเฮอริเคนแฟรงคลิน.
! ระยะเวลา
! ความรุนแรง
พายุเฮอริเคนแกร์ท.
! ระยะเวลา
! ความรุนแรง
พายุเฮอริเคนฮาร์วีย์.
! ระยะเวลา
! ความรุนแรง
พายุเฮอริเคนเออร์มา.
! ระยะเวลา
! ความรุนแรง
พายุเฮอริเคนโฮเซ.
! ระยะเวลา
! ความรุนแรง
พายุเฮอริเคนกาตียา.
! ระยะเวลา
! ความรุนแรง
พายุเฮอริเคนลี.
! ระยะเวลา
! ความรุนแรง
พายุเฮอริเคนมารีอา.
! ระยะเวลา
! ความรุนแรง
พายุเฮอริเคนเนต.
! ระยะเวลา
! ความรุนแรง
พายุเฮอริเคนโอฟีเลีย.
! ระยะเวลา
! ความรุนแรง
พายุโซนร้อนฟีลิป.
! ระยะเวลา
! ความรุนแรง
พายุโซนร้อนรีนา.
! ระยะเวลา
! ความรุนแรง
รายชื่อพายุ.
รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2560 หากมีชื่อที่ถูกปลด จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2561 และชื่อที่ไม่ได้ถูกปลดจากรายการนี้จะถูกนำกลับมาใช้อีกครั้งในปี พ.ศ. 2566 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2554 โดยในฤดูนี้มีชื่อที่เปลี่ยนแปลงคือ ไอรีน ซึ่งถูกปลดและแทนที่ด้วย เออร์มา 
ผลกระทบ.
ตารางนี้แสดงพายุทั้งหมดที่ก่อตัวในปี พ.ศ. 2560 ซึ่งรวมระยะเวลาการก่อตัว, ชื่อ, สถานที่ขึ้นฝั่ง–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2016
เวกัสโปร

เวกัสโปร  เป็น เดิมวางจำหน่ายโดย จนถึง พฤษภาคม พ.ศ. 2546 โซนี่ ได้ซื้อกิจการของ และได้ก่อตั้งทีมพัฒนา และเมื่อวันที่ 24 พฤษภาคม พ.ศ. 2559 โซนี่ ประกาศว่าเวกัส ถูกขายให้กับ ซึ่งได้ก่อตั้ง เวกัส ครีเอทีฟ ซอฟต์แวร์ เป็นทีมพัฒนาใหม่เพื่อให้การสนับสนุนและพัฒนาซอฟต์แวร์ต่อไป โดยปัจจุบันถูกวางจำหน่ายโดย 
เดิมเวกัสโปรเป็นเพียงซอฟต์แวร์ตัดต่อเสียง และได้พัฒนาเป็นโปรแกรมตัดต่อวิดีโอในเวอร์ชัน 2.0 และสามารถใช้บนคอมพิวเตอร์ที่ใช้ระบบปฏิบัติการวินโดวส์ 7 วินโดวส์ 8 และวินโดวส์ 10 และสามารถทำงานได้ในคอมพิวเตอร์ที่ใช้สถาปัตยกรรมแบบ 64 บิตเท่านั้น
รายการอ้างอิง.
<templatestyles src="Reflist/styles.css" />
ดับเบิลยูดับเบิลยูอี ไลฟ์ฟรอมเมดิสันสแควร์การ์เดน

ดับเบิลยูดับเบิลยูอี ไลฟ์ฟรอมเมดิสันสแควร์การ์เดน  เป็นรายการพิเศษของมวยปล้ำอาชีพ ดับเบิลยูดับเบิลยูอี ที่จัดขึ้นในวันที่ 3 ตุลาคม ค.ศ. 2015 และออกอากาศทางช่อง WWE Network
การใช้ยาเกินขนาด

การใช้ยาเกินขนาด  คือการให้ยาหรือสารอื่นเข้าสู่ร่างกายในปริมาณที่มากกว่าที่กำหนดไว้หรือมากกว่าปริมาณที่ใช้โดยทั่วไป การใช้ยาเกินขนาดอาจทำให้เกิดการเป็นพิษจากยาได้ ผลเหล่านี้อาจมีตั้งแต่ไม่มีอาการ มีอาการเล็กน้อย ไปจนถึงมีอาการมากหรือเสียชีวิตได้
กลุ่มอาการพานายิโอโทโพลอส

กลุ่มอาการพานายิโอโทโพลอส  เป็นกลุ่มโรคลมชักแบบไม่มีสาเหตุที่พบได้บ่อยในเด็กโรคหนึ่ง ผู้ป่วยมักไม่มีอาการระบบอื่น แต่มีเฉพาะอาการชักหรือชักต่อเนื่องของระบบประสาทอัตโนมัติ มีลักษณะเฉพาะคือผู้ป่วยจะมีอาการชัก ส่วนใหญ่จะชักต่อเนื่องเป็นเวลานาน มีอาการของระบบประสาทอัตโนมัติเด่น และมีผลตรวจคลื่นสมอง (EEG) พบว่ามี shifting foci หรือ multiple foci และมักมี occipital predominance
สุสานโจโฉ

สุสานหลวงของโจโฉ  เป็นสุสานในหมู่บ้านซื่อเกาซิ่ว เขตอันเฟิง เทศมณฑลอันหยาง เมืองอันหยาง มณฑลเหอหนาน ประเทศจีน เชื่อกันว่าเป็นสุสานที่ฝังพระศพของโจโฉ ขุนศึกผู้มีชื่อเสียงซึ่งมีชีวิตช่วงปลายราชวงศ์ฮั่นตะวันออก การค้นพบสุสานแห่งนี้ได้ถูกเปิดเผยต่อสาธารณชนเมื่อวันที่ 27 ธันวาคม 2009 โดยสำนักมรดกวัฒนธรรมมณฑลเหอหนาน ในปี 2013 สุสานกลายเป็นสถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ แห่งที่ 7 ในประเทศจีน
ปูมหลังทางประวัติศาสตร์.
โจโฉ (155–220) เป็นขุนศึกและขุนนางที่โดดเด่นในปลายราชวงศ์ฮั่น และกลายเป็นผู้นำของราชสำนักโดยพฤตินัยในช่วงเวลานั้น ในปี 216 เขาได้รับบรรดาศักดิ์ เว่ยหวัง (魏王) จาก พระเจ้าเหี้ยนเต้ จักรพรรดิหุ่นเชิดที่เขาควบคุม ผ่านการรบของเขา เขากลายเป็นผู้วางรากฐานให้กับรัฐวุยก๊ก ที่โจผี บุตรชายและทายาทของเขาได้สถาปนาขึ้น โจโฉสวรรคตในปี 220 ในลั่วหยาง เมื่ออายุได้ 65 ปีและได้รับพระราชทานยศเป็น พระเจ้าหวู่ โดย พระเจ้าเหี้ยนเต้
ตำแหน่งหลุมฝังพระศพของโจโฉเป็นปริศนามานานหลายศตวรรษ ตามชีวประวัติอย่างเป็นทางการของเขาในจดหมายเหตุสามก๊ก เขาถูกฝังอยู่ในเกาหลิง ประมาณ 1 เดือนหลังจากเขาถึงแก่อสัญกรรม อย่างไรก็ตาม เชื่อกันว่าเขาถูกฝังไว้ที่อื่น รวมถึงสถานที่อื่นที่อ้างว่าฝังพระศพของโจโฉอาทิ สฺวี่ชาง หรือ ฮูโต๋ เมืองหลวงของราชวงศ์ฮั่นในขณะนั้น ใต้ แม่น้ำจาง บริเวณ ปราสาทนกยูงทองแดง
ยุทธการที่แห้ฝือ

ศึกปราบลิโป้ หรือ ยุทธการที่แห้ฝือ  เป็นการต่อสู้ระหว่างกองกำลังของ ลิโป้ ที่ต่อต้านกองทัพพันธมิตรของ โจโฉ และ เล่าปี่ จากฤดูหนาวของปี ค.ศ. 198 ถึง 7 กุมภาพันธ์ ปี ค.ศ. 199 นำไปสู่ ปลายราชวงศ์ฮั่น ในประเทศจีน การต่อสู้จบลงด้วยชัยชนะของโจโฉและเล่าปี่
ปูมหลัง.
ในปี ค.ศ. 194 เมื่อ โจโฉ ขณะออกไปโจมตี โตเกี๋ยม ใน ชีจิ๋ว ผู้ใต้บังคับบัญชาของเขา ตันก๋ง และ เตียวเมา กบฏต่อเขาและช่วยเหลือลิโป้บุกรุกที่มั่นของเขาในกุนจิ๋ว โจโฉละทิ้งการรุกรานชีจิ๋วของเขา และหันกลับมาโจมตีลิโป้ สิ้นสุด ยุทธการที่กุนจิ๋ว ที่กินเวลากว่า 100 วัน โดยปี ค.ศ. 195 โจโฉได้ยึดเมืองทั้งหมดของเขาในกุนจิ๋วคืนและชนะลิโป้ที่จูเย่ ลิโป้และคนของเขาหนีไปทางตะวันออกเพื่อเข้าร่วมกับเล่าปี่ ผู้สืบทอดต่อจากโตเกี๋ยมเป็น ผู้ว่าการ (州牧) มณฑลชีจิ๋ว
ในปี ค.ศ. 196 โจโฉพบ พระเจ้าเหี้ยนเต้ ในซากปรักหักพังของ ลั่วหยาง และพาพระองค์มาที่ ฮูโต๋ ซึ่งเป็นเมืองหลวงใหม่และใช้เป็นฐานของราชสำนัก ในปีเดียวกันนั้น ลิโป้ ใช้ประโยชน์จากความขัดแย้งระหว่าง เล่าปี่ และ อ้วนสุด เพื่อยึดเสียพ่าย (ปัจจุบันคือ ปี้โจว, มณฑลเจียงซู) ซึ่งเป็นเมืองหลวงของชีจิ๋วและเข้าควบคุมชีจิ๋วจากเล่าปี่ได้อย่างสมบูรณ์
เอสทีจี 44

เอสทีจี 44 (STG 44-ตัวย่อมาจาก Sturmgewehr 44,"ปืนเล็กยาวจู่โจม 44") เป็นปืนเล็กยาวแบบเลือกโหมดการยิงขนาดกลางของเยอรมันถูกพัฒนาในระหว่างสงครามโลกครั้งที่สอง มันยังได้เป็นที่รู้จักภายใต้คำนิยามว่า MP 43 และ MP 44 (Maschinenpistole 43, Maschinenpistole 44 ตามลำดับ).
เอสทีจี 44 ได้ประสบความสำเร็จครั้งแรกและผลิตกันอย่างแพร่หลายในการออกแบบเพื่อใช้กระสุนปลอกสั้นแบบใหม่,ซึ่งสามารถควบคุมการยิงแบบอัตโนมัติจากอาวุธขนาดกะทัดรัดกว่าปืนเล็กยาวต่อสู้ ควบคู่ไปกับได้รับการยอมรับว่าเป็นปืนเล็กยาวที่เอนกประสงค์มากที่สุดในการยิงจากสถานการณ์การรบได้ไม่เกินร้อยเมตร.
ด้วยบัญชีทั้งหมด,เอสทีจี 44 ได้ปฏิบัติตามบทบาทของตัวเองได้อย่างมีประสิทธิภาพ.โดยเฉพาะอย่างยิงในแนวรบด้านตะวันออก,ได้มีการเสนอให้มีการผลิตเป็นจำนวนมากขึ้นจากผลการใช้งานเมื่อเทียบกับปืนเล็กยาวต่อสู้แบบมาตราฐานของทหารสมัยนั้น แต่อย่างไรก็ตามมันช้าเกินไปที่จะมีผลกระทบอย่างมีนัยสำคัญจากต่อผลลัพธ์สงคราม แต่ผลระยะยาวของมันคือ การพัฒนาปืนเล็กยาวทหารราบสมัยใหม่ เปลี่ยนจากปืนเล็กยาวต่อสู้มาเป็นปืนเล็กยาวจู่โจมในที่สุด
เสือชีตาห์เอเชีย

เสือชีตาห์เอเชีย (ชื่อวิทยาศาสตร์: "Acinonyx jubatus venaticus") เสือชีตาห์ชนิดย่อยชนิดหนึ่ง ที่ยังคงสืบทอดเผ่าพันธุ์มาจนถึงปัจจุบัน โดยมีลักษณะทั่วไปเหมือนกับเสือชีตาห์ที่พบในทวีปแอฟริกา แต่ว่ามีส่วนหัวที่เล็กกว่า ขาสั้น มีขนหนา และมีกระดูกคอที่แข็งแรงกว่า กระจายพันธุ์ในทวีปเอเชียหลายภูมิภาคทั้งอินเดีย, รัสเซีย, ตะวันออกกลาง เช่น อิหร่าน เป็นต้น เชื่อว่าแยกออกจากชนิดที่พบในทวีปแอฟริกาเมื่อกว่า 32,000 ถึง 67,000 ปีมาแล้ว
เสือชีตาห์เอเชียเป็นสัตว์ที่มีความสามารถในการเอาตัวรอดสูงและเดินทางรอนแรมได้ไกลกว่าเสือชีตาห์ที่พบในทวีปแอฟริกา โดยในอดีต มีการเลี้ยงเสือชีตาห์เอเชียไว้ในราชสำนักหรือบ้านของชนชั้นสูงเพื่อใช้ในการล่าสัตว์ เช่น แอนทิโลปชนิดต่าง ๆ ในอินเดียและอิหร่าน แต่ปัจจุบันเป็นสัตว์ที่อยู่ในภาวะสุ่มเสี่ยงใกล้สูญพันธุ์อย่างยิ่ง โดยคาดว่ามีจำนวนประชากรในธรรมชาติราว 60–100 ตัวเท่านั้น โดยปัจุบันหลงเหลืออยู่เฉพาะในอิหร่านเท่านั้น
เสือชีตาห์เอเชียเป็นสัตว์สัญลักษณ์ในชุดแข่งขันของฟุตบอลทีมชาติอิหร่านสำหรับการแข่งขันฟุตบอลโลก 2014 ที่บราซิล และเอเชียนคัพ 2015
เทอราเรีย

เทอราเรีย  เป็นเกมแซนด์บอกซ์ 2D จาก Re-Logic โดยเริ่มแรกได้วางขายสำหรับไมโครซอฟท์ วินโดวส์ ในวันที่ 17 พฤษภาคม พ.ศ. 2554 และหลังจากนั้นก็ได้ทำการลงใน เอกซ์บอกซ์ 360, เพลย์สเตชัน 3, เพลย์สเตชัน วิต้า, ไอโอเอส และแอนดรอยด์ ในปี พ.ศ. 2556 ต่อด้วยวินโดวส์โฟน, เพลย์สเตชัน 4 และเอกซ์บอกซ์วัน ในปี พ.ศ. 2557 OS X, ลินุกซ์ และนินเทนโด 3DS ในปี พ.ศ. 2558 และ วียูในปี พ.ศ. 2559
เป็นเกมเกี่ยวกับการสำรวจ สร้างสิ่งต่าง ๆ ในโลกรูปแบบ 2 มิติ
รายการอ้างอิง.
<templatestyles src="Reflist/styles.css" />
มะเฟืองช้าง

มะเฟืองช้าง (ชื่อวิทยาศาสตร์: "Lepisanthes tetraphylla") เป็นพืชในวงศ์เงาะ (Sapindaceae) กระจายพันธุ์ในอินเดีย อินโดจีนถึงปาปัวเซีย ลักษณะเป็นไม้ต้นผลัดใบ สูง 15-23 เมตร เรือนยอดเป็นพุ่มมนค่อนข้างกลม โคนต้นเป็นพูพอน ใบเป็นใบประกอบขนนกชั้นเดียวปลายคู่ เรียงเวียนสลับ ใบย่อยเรียงตรงข้าม 2 คู่ ใบรูปไข่ กว้าง 3-11 เซนติเมตร ยาว 5-28 เซนติเมตร ปลายใบแหลม โคนใบสอบ ผิวใบด้านบนเกลี้ยง ด้านล่างมีขนสั้น ๆ ขอบใบเรียงหรือเป็นคลื่นเล็กน้อย ดอกสีขาว ขาวอมเขียวหรือครีมถึงชมพู มีกลิ่นคล้ายดอกพิกุล ออกเป็นช่อแบบกระจะตามกิ่ง กลีบเลี้ยง 5 กลีบ แบ่งเป็น 2 ชั้น ชั้นนอก 2 กลีบ ชั้นใน 3 กลีบ รูปรีถึงรูปไข่หรือไข่กลับ กลีบดอกมี 4 กลีบ รูปรีขอบขนานถึงรูปไข่ โคนดอกมีขน ผลทรงกลมแบบเมล็ดเดียว สีเหลืองถึงเทา เมล็ดสีน้ำตาล
ชาวพื้นเมืองใช้ใบและลำต้นในการรักษาอาการไอ เนื้อไม้ใช้ทำของใช้
เขาชนไก่

เขาชนไก่ เป็นเขาในหมู่ที่ 6 บ้านท่าหว้า ตำบลลาดหญ้า อำเภอเมืองกาญจนบุรี จังหวัดกาญจนบุรี มีความสูง 265 เมตร เป็นเขาโดด มองเห็นชัดอยู่ทางด้านเหนือของเมืองกาญจนบุรี บริเวณนั้นเป็นที่ตั้งของค่ายฝึกเขาชนไก่ของกรมรักษาดินแดน
ชื่อ.
ชื่อ "เขาชนไก่" เชื่อว่าเป็นบ้านเดิมของขุนไกร พ่อของขุนแผน เป็นสถานที่ที่นางทองประศรี แม่ของขุนแผนพาขุนแผนหรือพลายแก้ว เมื่อครั้งยังเด็กมาหลบราชภัย เข้ามาตั้งรกรากอยู่ที่ "ดอนเขาชนไก่" บนยอดเขาชนไก่มีลานกว้าง มีหลักหินแสดงบริเวณอยู่ เชื่อกันว่าเป็นลานชนไก่ของขุนแผน หลังเข้ารับราชการขุนแผนได้รับการเลื่อนตำแหน่งขึ้นเป็นเจ้าเมืองกาญจนบุรีหรือพระสุรินทฦๅชัย ชาวบ้านจึงได้สร้างศาล "เจ้าพ่อเขาชนไก่" ขึ้นมาสักการะ
ชื่อ "เขาชนไก่" ปรากฏอยู่ในนิทานตาม่องล่าย ระบุว่าเป็นที่เกิดจากไก่ของตาเพชรเพื่อนตามองหล้าย ไปต่อสู้กันบริเวณดังกล่าว
ประวัติศาสตร์.
ในรัชสมัยพระบาทสมเด็จพระพุทธยอดฟ้าจุฬาโลกมหาราช ระหว่างสงครามเก้าทัพซึ่งเป็นสงครามเต็มรูปแบบครั้งสุดท้ายระหว่างไทยกับพม่า พม่าได้ยกกองกำลังมาทั้งหมด 9 ทัพ ซึ่งหนึ่งในทัพนั้นเดินทางเข้ามาทางทุ่งลาดหญ้า เขาชนไก่นั้นถูกใช้เป็นที่ตั้งและดูการเคลื่อนไหวของพม่า ซึ่งในเวลาว่างนั้นทหารไทยก็เอาไก่มาชนกัน จึงเป็นที่มาของชื่อ "เขาชนไก่" บริเวณยอดเขาประดิษฐานศาลพระบาทสมเด็จพระพุทธยอดฟ้าจุฬาโลกมหาราช
ในการรบที่ลาดหญ้าครั้งนั้น สมเด็จพระบวรราชเจ้ามหาสุรสิงหนาททรงให้ออกญามหาโยธาคุมทหารมอญ 3,000 คน เป็นกองหน้าไปตั้งสกัดข้าศึกที่ด่านกรามช้าง ส่วนทัพใหญ่ตั้งค่ายมั่นที่ทุ่งลาดหญ้าตรงช่องสะเดาใกล้กับเขาชนไก่ และยังทรงให้ตั้งค่ายอีกค่ายหนึ่งที่ปากแพรก (ปัจจุบันอยู่ในบริเวณตัวเมืองกาญจนบุรี) จึงถือได้ว่าบริเวณเขาชนไก่เป็นยุทธศาสตร์การรบที่สำคัญแห่งหนึ่งในประวัติศาสตร์ไทย
แหล่งโบราณคดีเขาชนไก่.
บริเวณแหล่งโบราณคดีพบหลักฐานทางโบราณคดีตั้งแต่สมัยก่อนประวัติศาสตร์ คือสมัยหินเก่าและหินกลางหรือวัฒนธรรมฮหว่าบิ่ญ และหลักฐานทางโบราณคดีสมัยประวัติศาสตร์ตั้งแต่สมัยอยุธยาถึงรัตนโกสินทร์ตอนต้น โดยเฉพาะในครั้งสงคราม 9 ทัพ พ.ศ. 2328 จึงพบโบราณวัตถุหลายประเภทกระจายอยู่โดยทั่วไปและยังพบเจดีย์โบราณทรงระฆังคว่ำฐานเหลี่ยมแบบกรุงศรีอยุธยาตอนปลายอยู่บนยอดเขาชนไก่
จากการสำรวจพบหลักฐานทางโบราณคดีดังนี้ เครื่องมือหินกะเทาะแบบสับตัด ทำจากหินกรวดแม่น้ำ เครื่องมือหินกะเทาะใช้คม 2 ด้านเป็นแบบเครื่องมือสำหรับขูด เครื่องมือหินกะเทาะแบบขวานสั้น เครื่องมือหินกะเทาะใช้ปลายสำหรับขุด นอกจากนั้นยังพบหลักฐานสมัยประวัติศาสตร์เช่น โซ่คล้องช้างทำด้วยสำริด กล้องยาสูบสมัยอยุธยา ลูกปัดแก้ว และแหวนทองหัวพลอย เป็นต้น
นาปูตีวะเบียร์ลิน

นาปูตีวะเบียร์ลิน  เป็นภาพยนตร์แนวชีวิตและสงครามของสหภาพโซเวียต มีเนื้อหาเกี่ยวกับยุทธการที่เบอร์ลิน กำกับการแสดงโดยมีฮาอิล เยียร์ชอฟ ออกฉายในวันที่ 14 กรกฎาคม ค.ศ. 1969
ผักอีหลืน

ผักอีหลืน ชื่อวิทยาศาสตร์: "Isodon ternifolius" เป็นพืชในวงศ์ Lamiaceae กระจายพันธุ์ในเทือกเขาหิมาลัย จีนตอนใต้ จนถึงภาคเหนือของไทย ชาวกะเหรี่ยงรับประทานเป็นผัก ใบและช่อดอกนำไปแกง มีกลิ่นหอม ช่อดอกมัดรวมกัน ใช้บูชาผีหลองข้าวหรือยุ้งข้าว
สตีฟ แบนนอน

สตีเฟน เควิน "สตีฟ" แบนนอน (เกิด 27 พฤศจิกายน 2496) เป็นนักกิจกรรมการเมืองและนักธุรกิจชาวอเมริกัน ปัจจุบันเป็นผู้ช่วยประธานาธิบดีและหัวหน้านักยุทธศาสตร์ในรัฐบาลดอนัลด์ ทรัมป์ ในความสามารถนี้ ตั้งแต่วันที่ 28 มกราคม 2560 เขาเป็นผู้เข้าร่วมประชุมสม่ำเสมอซึ่งคณะกรรมการหลักของสภาความมั่นคงแห่งชาติ
ก่อนดำรงตำแหน่งในทำเนียบขาว แบนนอนเป็นประธานบริหารของการรณรงค์ประธานาธิบดีปี 2559 ของทรัมป์
ก่อนหน้าอาชีพการเมืองของเขา แบนนอนเป็นประธานบริหารของแบรบาร์ตนิวส์ เว็บไซต์ข่าว ความเห็นและบทวิจารณ์ขวาจัด ซึ่งแบนนอนอธิบายในปี 2559 ว่าเป็น "เวทีสำหรับแอลท์ไรต์" แบนนอนลาหยุดจากแบรบาร์ตเพื่อมาทำงานให้การรณรงค์ หลังการเลือกตั้ง เขาประกาศว่าจะลาออกจากแบรบาร์ต
สโมสรฟุตบอลซุปเปอร์ พาวเวอร์ สมุทรปราการ ในฤดูกาล 2560

การแข่งขันฟุตบอลของสโมสรฟุตบอลซุปเปอร์ พาวเวอร์ สมุทรปราการ ประจำปี พ.ศ. 2560 เป็นฤดูกาลที่ 2 ใน ไทยลีก นับตั้งแต่ พ.ศ. 2559
ในฤดูกาลนี้ สโมสรทำสถิติแพ้ต่อเนื่องมากที่สุดในไทยลีกนานถึง 27 นัด
นัดกระชับมิตรก่อนเปิดฤดูกาล.
      ชนะ
      เสมอ
      แพ้
การแข่งขัน.
ไทยลีก.
นัด.
      ชนะ
      เสมอ
      แพ้
      โปรแกรมนัดต่อไป
ช้าง เอฟเอคัพ.
      ชนะ
      เสมอ
      แพ้
      โปรแกรมนัดต่อไป
โตโยต้า ลีกคัพ.
      ชนะ
      เสมอ
      แพ้
      โปรแกรมนัดต่อไป
 "ณ วันที่ 18 พฤศจิกายน 2560"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
สโมสรฟุตบอลนครราชสีมา ยูไนเต็ด

สโมสรฟุตบอลนครราชสีมา ยูไนเต็ด เป็นสโมสรฟุตบอลอาชีพในประเทศไทย และเป็นสโมสรฟุตบอลทีมที่ 2 ของจังหวัดนครราชสีมา ตั้งอยู่ที่ตำบลห้วยแถลง อำเภอห้วยแถลง จังหวัดนครราชสีมา ฉายา “หัวจักรพิฆาต” ปัจจุบันแข่งขันอยู่ในระดับไทยแลนด์ เซมิโปรลีก โซนภาคตะวันออกเฉียงเหนือ
ประวัติสโมสร.
สโมสรส่งทีมเข้าร่วมการแข่งขันเป็นครั้งแรกในรายการไทยลีก อเมเจอร์ ทัวร์นาเมนต์ ฤดูกาล 2016 (โซนภาคตะวันออกเฉียงเหนือ) ต่อมาได้เข้ามาแข่งขันในระดับอาชีพเป็นครั้งแรกในฤดูกาล 2017 จากการซื้อสิทธิ์ในการลงแข่งขันจากสโมสรฟุตบอลพัทยา ซิตี้
ในฤดูกาล 2020 สโมสรได้เปลี่ยนชื่อจากนครราชสีมา ห้วยแถลง ยูไนเต็ด เป็น นครราชสีมา ยูไนเต็ดด้วยแนวความคิดอยากสร้างความภาคภูมิใจให้คนท้องถิ่นทุกอำเภอของคนจังหวัดนครราชสีมา 
สโมสรได้รับโอกาสจากมหาวิทยาลัยราชภัฎนครราชสีมา ให้ใช้สนามฟุตบอลเป็นสนามเหย้า และได้มีการลงนามบันทึกข้อตกลงการพัฒนากีฬาฟุตบอลร่วมกัน
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
สงครามโอกาเดน

สงครามโอกาเดน เป็นที่ที่รู้จักกันคือ สงครามเอธิโอ-โซมาเลีย เป็นการรุกรานทางทหารของโซมาเลียในช่วงระหว่างเดือนกรกฎาคม ค.ศ. 1977 และมีนาคม ค.ศ. 1978 บนพื้นที่ความขัดแย้งเอธิโอเปียคือ โอกาเดน ซึ่งได้เริ่มต้นด้วยโซมาเลียบุกครองเอธิโอเปีย สหภาพโซเวียตไม่เห็นด้วยในการรุกรานและยุติให้การสนับสนุนแก่โซมาเลีย, แต่กลับไปให้การสนับสนุนเอธิโอเปียแทน ในขณะเดียวกันสหรัฐอเมริกาได้ทำในสิ่งที่ตรงข้ามคือยุติให้การสนับสนุนแก่เอธิโอเปียและหันมาให้การสนับสนุนแก่โซมาเลียแทน เอธิโอเปียได้รับรักษาจากความพ่ายแพ้ครั้งสำคัญและสูญเสียดินแดนอย่างถาวรที่ผ่านมาด้วยการขนส่งทางอากาศขนาดใหญ่ของหน่วยทหารสนับสนุน (7 พันล้านดอลลาร์),การมาถึงของทหารคิวบาจำนวน 16,000 นาย, ทหารที่ปรึกษาจากโซเวียต 1,500 นาย และทหาร 2 กองพันนจากเยเมนใต้,ยังขนส่งทางอากาศเพื่อเสริมกำลังที่ฮาราร์ (Harar) เอธิโอเปียได้รับชัยชนะที่ฮาราร์ Dire Dawa และ Jijiga และได้เริ่มทำการผลัดดันโซมาเลียออกไปจากโอกาเดนอย่างเป็นระเบียบ เมื่อเดือนมีนาคม ค.ศ. 1978 เอธิโอเปียได้ยึดครองโอกาเดนไว้เกือบทั้งหมด ทำให้โซมาเลียที่ปราชัยต้องยอมแพ้ในภูมิภาคแห่งนั้น หนึ่งในสามของกองทัพชาติโซมาเลียที่เป็นฝ่ายรุกรานถูกสังหาร และครึ่งหนึ่งของกองทัพอากาศโซมาเลียถูกทำลาย สงครามครั้งนี้ได้ทำให้โซมาเลียต้องเผชิญกับความแตกแยกและขวัญเสียในกองทัพและประชาชนโกรธแค้น ด้วยสภาวการณ์ทั้งหมดได้นำไปสู่การก่อกบฏในกองทัพซึ่งท้ายที่สุดก็ได้กลายเป็นสงครามกลางเมืองและสถานการณ์ปัจจุบันของโซมาเลีย
ยุทธการที่เอ๊งหยง

ยุทธการที่เอ๊งหยง  สงครามที่เกิดขึ้นในปี ค.ศ. 190 ช่วงปลายสมัยราชวงศ์ฮั่นตะวันออก อันเป็นส่วนหนึ่งของการทัพปราบตั๋งโต๊ะ สงครามเกิดขึ้นเมื่อกองกำลังที่ล่าถอยของตั๋งโต๊ะซึ่งนำโดยซีเอ๋งปะทะกับกองกำลังของโจโฉที่ไล่ตามมาที่เอ๊งหยง
ภายหลังจาก ศึกด่านเฮาโลก๋วน ตั๋งโต๊ะได้รับคำแนะนำจาก ลิยู  ผู้เป็นกุนซือและลูกเขยของตั๋งโต๊ะให้รีบย้ายเมืองหลวงจากลั่วหยางไปยังเตียงฮัน อดีตเมืองหลวงของ ราชวงศ์ฮั่นตะวันตก ตั๋งโต๊ะจึงให้ทหารปล้นเมืองและพระราชสุสานของอดีตจักรพรรดิพร้อมกับเผาเมืองลั่วหยางจนวอดวายแต่ก่อนจะย้ายเมืองหลวงลิยูได้แนะนำตั๋งโต๊ะให้ระวังโจโฉให้ดีเพราะเกรงว่าโจโฉจะโจมตีท้ายทัพจึงได้สั่งให้ซีเอ๋งขุนพลคนหนึ่งของตั๋งโต๊ะไปดักซุ่มอยู่ที่ช่องเขาเอ๊งหยงซึ่งสถานที่เดียวกันนี้เมื่อ 205 ปีก่อนคริสตกาล ได้เคยใช้เป็นสมรภูมิรบระหว่าง เซี่ยงอวี่ ฌ้อป้าอ๋องและ หลิวปัง ฮันต๋งอ๋อง
ทางด้านโจโฉได้ขอกำลังทหารม้าอาชาจาก ซุนเกี๋ยน จำนวน 3,000 นายไปรวมกับกองกำลังของโจโฉที่มีอยู่ประมาณ 4,000 นายเพื่อโจมตีกองทัพตั๋งโต๊ะจนเดินทางมาถึงช่องเขาเอ๊งหยงก็ถูกทัพของซีเอ๋งโจมตีจนแตกพ่ายยับเยินโดยที่ อ้วนเสี้ยว ไม่ได้ส่งทัพหนุนมาช่วยทำให้โจโฉถูกเกาฑัณฑ์ยิงเข้าที่ไหล่ได้รับบาดเจ็บโชคดีที่ โจหอง น้องชายของโจโฉเข้ามาช่วยจนหนีรอดไปได้
ไอ้หนุ่มพันมือ ตอน 2

ไอ้หนุ่มพันมือ ตอน 2  เป็นภาพยนตร์แอคชั่นสัญชาติฮ่องกงที่ออกฉายในปี ค.ศ.1978 กำกับภาพยนตร์โดย หลอ เหว่ย นำแสดงโดย เฉินหลง ซึ่งภาพยนตร์เรื่องนี้เป็นภาคต่อของ "ไอ้หนุ่มพันมือ" ซึ่งต่อมา ทางค่ายหนังของไทยได้นำมาฉายใหม่อีกครั้งในชื่อ "ไอ้มังกรลุย"
เนื้อเรื่องย่อ.
ในเรื่องนี้ เฉินหลงรับบทเป็นลูกศิษย์วัดเส้าหลินที่เป็นตัวตลกและถูกดูถูกจากเพื่อนร่วมสำนักอยู่เสมอ แต่แล้วโชคชะตาทำให้เขากลายเป็นยอดฝีมือ เมื่อเขาได้พบตำราสุดยอดเคล็ดวิชาที่หายไปจากยุทธภพมานานกว่า 100 ปีโดยบังเอิญ และได้ฝึกวิชาจากผี 5 ตนที่เป็นผู้พิทักษ์ตำรานี้
พระยาศรีสุนทรโวหาร (ผัน สาลักษณ)

มหาเสวกตรี พระยาศรีสุนทรโวหาร (24 มิถุนายน พ.ศ. 2424 — 6 สิงหาคม พ.ศ. 2466) นามเดิม ผัน สาลักษณ เป็นเจ้ากรมพระอาลักษณ์ องคมนตรี
ปฐมวัย.
มหาเสวกตรี พระยาศรีสุนทรโวหาร (ผัน สาลักษณ) เป็นบุตรของมหาเสวกโท พระยาศรีภูริปรีชา (กมล สาลักษณ) สมุหพระอาลักษณ์ในรัชสมัยพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว กับคุณหญิง (พึ่ง) ศรีภูริปรีชา และยังเป็นหลานของพระยาศรีสุนทรโวหาร (ฟัก สาลักษณ) เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัว กับคุณหญิงอิ่ม เกิดเมื่อวันพุธที่ 24 มิถุนายน พ.ศ. 2424 ปีมะเส็ง ที่เคหาสน์ของพระคชภักดี (ท้วม คชนันท์) ผู้เป็นตา ตำบลถนนเฟื่องนคร จังหวัดพระนคร
การศึกษา.
พระยาศรีสุนทรโวหารได้เข้ารับการศึกษาตามลำดับ ดังนี้
ผลงานทางด้านการประพันธ์.
นอกจากหน้าที่ราชการในฐานะเจ้ากรมพระอาลักษณ์แล้ว พระยาศรีสุนทรโวหาร (ผัน สาลักษณ) ยังได้สนองพระเดชพระคุณในการประพันธ์ฉันท์ กาพย์ และกลอน กับคิดนามสกุลให้แก่ข้าราชการ นามหม่อมเจ้าและบุตรข้าราชการอีกเป็นอันมาก จนได้รับพระมหากรุณาธิคุณนับให้อยู่ในพวกเพื่อนกวีด้วยผู้หนึ่ง ดังจะเห็นได้จากผลงานต่างๆ อันประกอบไปด้วย
ชีวิตครอบครัวและชีวิตในบั้นปลาย.
มหาเสวกตรี พระยาศรีสุนทรโวหาร (ผัน สาลักษณ) ได้ตั้งเคหสถานยังที่พระราชทาน ณ ถนนเพชรบุรี จังหวัดพระนคร และสมรสกับคุณหญิงวงศ์ มีบุตรธิดาจำนวนทั้งสิ้น 4 คน แต่เหลือเพียงบุตรชายใหญ่เพียงคนเดียว คือ ขุนปฏิภาณพิจิตร (กมลวงศ์ สาลักษณ) ต.จ. รับราชการสืบตระกูลอยู่ในกระทรวงมุรธาธร
นอกจากนั้น ยังได้สมรสกับนางแย้มอนุภรรยา มีบุตรธิดารวมจำนวน 4 คน อันได้แก่ 
ถึงแก่อนิจกรรม.
พระยาศรีสุนทรโวหาร (ผัน สาลักษณ) ถึงแก่อนิจกรรมในเช้าวันที่ 6 สิงหาคม พ.ศ. 2466 ณ บ้านพักถนนเพชรบุรี สิริรวมอายุได้ 43 ปี พระบาทสมเด็จพระมงกุฎเกล้าเจ้าอยู่หัวโปรดเกล้า ฯ เป็นพิเศษส่วนพระองค์พระราชทานเพลิงศพเมื่อวันที่ 22 มีนาคม พ.ศ. 2467 ณ วัดบรมนิวาสราชวรวิหาร พระราชทานเงิน 2,000 สตางค์ ผ้าไตร 1 ไตร ผ้าขาว 4 พับ และพระราชทานหีบทองชั้นข้าราชการพานทอง กลองชนะเขียวประโคม 8 จ่าปี่ 1 เป็นเกียรติยศพิเศษ